Ανοσοϊστοχημική μελέτη της επίδρασης αντιμυκητιακών φαρμάκων στον αμφιβληστροειδή: πειραματική μελέτη
Creators: name: Καραχρυσάφη, Σοφία Νικολάου
Publisher: name: Aristotle University of Thessaloniki
Year: 2020
Subjects: Ενδοϋαλοειδική έγχυση
Αντιμυκητιακά φάρμακα
Ανοσοϊστοχημεία
Intravitreal injection
Antifungal agents
Immunohistochemistry

description: Η μυκητιασική ενδοφθαλμίτιδα αποτελεί μια σοβαρή και απειλητική για την όραση λοίμωξη. Η ενδοϋαλοειδική χορήγηση αντιμυκητιακών παραγόντων αποτελεί μια από τις κυρίαρχες θεραπευτικές προσεγγίσεις σε αυτές τις ενδοφθαλμίτιδες. Στο παρελθόν, η Αμφοτερικίνη Β (AMB) αποτελούσε το μοναδικό αντιμυκητιασικό παράγοντα με έγκριση για ενδοϋαλοειδική χορήγηση. Ωστόσο, η αμφιβληστροειδική νέκρωση που προκαλεί σε χαμηλές συγκεντρώσεις καθώς και η ανάπτυξη αντίστασης στη δράση της από πολλά είδη μυκήτων δημιούργησαν ανάγκη χρήσης άλλων αντιμυκητιακών παραγόντων με λιγότερες ανεπιθύμητες ενέργειες και πιθανότατα με μεγαλύτερη αποτελεσματικότητα στη θεραπεία των μυκητιασικών ενδοφθαλμίτιδων. Οι νεότεροι εκπρόσωποι που μελετήθηκαν στην παρούσα έρευνα είναι η Βορικοναζόλη, από την τάξη των Αζολών και η Μικαφουγκίνη, από την τάξη των Εχινοκανδινών. Υλοποιήθηκε πρωτόκολλο με χρήση New Zealand White Rabbits στους δεξιούς οφθαλμούς των οποίων πραγματοποιήθηκε ενδοϋαλοειδική έγχυση είτε βορικοναζόλης είτε μικαφουγκίνης στην υψηλότερη ασφαλή δοσολογία σύμφωνα με τη βιβλιογραφία. Η ιστολογική μελέτη των αμφιβληστροειδών των κονίκλων με χρήση οπτικού μικροσκοπίου και χρώσεων ανοσοϊστοχημείας για τους φλεγμονώδεις δείκτες TNF-a και IL-6 δεν ανέδειξαν ιδιαίτερες ιστολογικές αλλοιώσεις ενισχύοντας τα συμπεράσματα των ερευνητών αντίστοιχων πειραματικών πρωτοκόλλων. Ωστόσο, το αποτέλεσμα εγείρει την υποψία και την ανάγκη μελέτης για πιθανές υπερμικροσκοπικές ιστολογικές αλλοιώσεις, οι οποίες δεν είναι εμφανείς με το οπτικό μικροσκόπιο.
description: Fungal endophthalmitis is a serious and vision-threatening infection. Intravitreal administration of antifungal agents is one of the dominant therapeutic approaches in these ocular diseases. In the past, Amphotericin B (AMB) was the only antifungal agent approved for intravitreal administration. However, the retinal necrosis caused by low drug levels as well as the development of resistance to its action by many types of fungi have necessitated the use of other antifungal agents with fewer side effects and possibly more effective in the treatment of fungal endophthalmitis. The newest representatives studied in the present study are Voriconazole, which belongs to the Azoles, and Micafungin, which belongs to the Echinocandins. A protocol was implemented using New Zealand White Rabbits. In the rabbits’ right eyes was intravitreally infused either voriconazole or micafungin at the highest safe dosage according to the literature. The histological study of rabbits’ retinas using optical microscopy and immunohistochemical staining for the inflammatory markers TNF-a and IL-6 did not reveal any particular histological alterations, reinforcing the findings of the researchers of the respective experimental protocols. However, the results raise the suspicion and the need to study possible hypermicroscopic histological lesions that are not apparent with the optical microscope.
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)